CELEX: 32014R0779
Language: et
Date: 2014-07-17 00:00:00
Title: Nõukogu määrus (EL) nr 779/2014, 17. juuli 2014 , millega määratakse kindlaks anšoovisepüügi võimalused Biskaia lahes püügihooajaks 2014–2015

18.7.2014   
            
            
               ET
            
            
               Euroopa Liidu Teataja
            
            
               L 212/1
            
         NÕUKOGU MÄÄRUS (EL) nr 779/2014,
   17. juuli 2014,
   millega määratakse kindlaks anšoovisepüügi võimalused Biskaia lahes püügihooajaks 2014–2015
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Aluslepingu artikli 43 lõige 3 näeb ette, et nõukogu võtab komisjoni ettepaneku põhjal vastu meetmed kalapüügivõimaluste kehtestamise ja eraldamise kohta.
            
         
               (2)
            
            
               Euroopa Parlamendi ja nõukogu määruse (EL) nr 1380/2013 (1) kohaselt tuleb kaitsemeetmete vastuvõtmisel võtta arvesse kättesaadavaid teadus-, tehnilisi ja majandusnõuandeid, mis võivad vajaduse korral hõlmata kalanduse teadus-, tehnika- ja majanduskomitee (STECF) aruandeid.
            
         
               (3)
            
            
               Nõukogul on kohustus võtta vastu püügivõimaluste kehtestamise ja jaotamise meetmed, sealhulgas määrata asjakohasel juhul kindlaks teatavad püügivõimalustega funktsionaalselt seotud tingimused. Kalapüügivõimalused tuleks jaotada liikmesriikidele selliselt, et iga kalavaru või igasuguse kalapüügi puhul oleks tagatud kõikide liikmesriikide püügitegevuse suhteline stabiilsus, ning võttes asjakohaselt arvesse määruses (EL) nr 1380/2013 kehtestatud ühise kalanduspoliitika eesmärke.
            
         
               (4)
            
            
               Lubatud kogupüük (TAC) tuleks kehtestada saadud teadusnõuannete põhjal, arvestades bioloogilisi ja sotsiaalmajanduslikke aspekte ning tagades samal ajal eri kalandussektorite õiglase kohtlemise.
            
         
               (5)
            
            
               Rahvusvahelise Mereuurimise Nõukogu (ICES) esialgses nõuandes on prognoositud, et anšoovise kudekarja biomass Biskaia lahes peaks 2014. aasta kudemise ajal olema 66 158 tonni. Komisjon esitas 2009. aastal määruse ettepaneku, et kehtestada Biskaia lahe anšoovisevaru ja selle püügi pikaajaline kava. Nimetatud ettepaneku põhjal on asjakohane kehtestada püügihooajal 2014–2015 anšoovise lubatud kogupüügi suuruseks 20 100 tonni ehk eelmise lubatud kogupüügiga võrreldes ligikaudu 18 % rohkem.
            
         
               (6)
            
            
               Nõukogu määruse (EÜ) nr 847/96 (2) artikli 2 kohaselt on vaja kindlaks määrata, millisel määral kohaldatakse kõnealuses määruses sätestatud meetmeid Biskaia lahe anšoovisevaru suhtes.
            
         
               (7)
            
            
               Alates 1. jaanuarist 2015 kohaldatakse Biskaia lahe anšoovisepüügi suhtes määruse (EL) nr 1380/2013 artikli 15 lõike 1 punktis a sätestatud lossimiskohustust. Seepärast tuleb kõnealuse püügipiirkonna anšoovise saak tuua kalalaeva pardale ja seal hoida, seda tuleb dokumenteerida, lossida ning arvestada kvootidest maha vastavalt kõnealuses määruses sätestatud tingimustele.
            
         
               (8)
            
            
               Pidades silmas püügihooaja 2014–2015 algust ja iga-aastase püügiaruande esitamise vajadust, peaks käesolev määrus jõustuma niipea kui võimalik pärast selle avaldamist ning seda tuleks kohaldada alates 1. juulist 2014,
            
         ON VASTU VÕTNUD KÄESOLEVA MÄÄRUSE:
   Artikkel 1
   Anšoovisepüügi võimalused Biskaia lahes
   Anšoovisevaru lubatud kogupüük (TAC) Euroopa Parlamendi ja nõukogu määruses (EÜ) nr 218/2009 (3) määratletud ICES VIII alapiirkonnas püügihooajaks 1. juulist 2014 kuni 30. juunini 2015 ning selle jaotus liikmesriikide vahel on järgmine (eluskaal tonnides):
   
               Liik:
            
            
               Anšoovis
               Engraulis encrasicolus
            
            
               ICES püügipiirkond:
            
            
               VIII püügipiirkond
               (ANE/08.)
            
         
               Hispaania
            
            
               18 090
            
            
               Analüütiline TAC
            
         
               Prantsusmaa
            
            
               2 010
            
         
               EL
            
            
               20 100
            
         
               TAC
            
            
               20 100
            
         Artikkel 2
   Kalapüügivõimaluste jaotamise erisätted
   Artiklis 1 sätestatud kalapüügivõimalused jaotatakse liikmesriikide vahel nii, et need ei piira:
   
               a)
            
            
               määruse (EL) nr 1380/2013 artikli 16 lõike 8 kohast kalapüügivõimaluste vahetamist;
            
         
               b)
            
            
               määruse (EÜ) nr 1224/2009 (4) artikli 37 kohaseid mahaarvamisi ega ümberjaotamist;
            
         
               c)
            
            
               määruse (EÜ) nr 1006/2008 (5) artikli 10 lõike 4 kohast kalapüügivõimaluste ümberjaotamist;
            
         
               d)
            
            
               määruse (EÜ) nr 847/96 artikli 3 kohast lubatud lisakoguste lossimist;
            
         
               e)
            
            
               määruse (EÜ) nr 847/96 artikli 4 kohast koguste kinnipidamist;
            
         
               f)
            
            
               määruse (EÜ) nr 1224/2009 artiklite 105, 106 ja 107 kohaseid mahaarvamisi;
            
         
               g)
            
            
               määruse (EL) nr 43/2014 (6) artikli 20 kohast kvootide ülekandmist ega vahetamist.
            
         Artikkel 3
   Ühest aastast teise ülekandmine
   Artiklis 1 osutatud kalavaru suhtes kohaldatakse määruses (EÜ) nr 847/96 sätestatud analüütilist TACi. Kohaldatakse kõnealuse määruse artikli 3 lõikeid 2 ja 3 ning artiklit 4.
   Artikkel 4
   Saagi ja kaaspüügi lossimine enne 1. jaanuari 2015
   1. juulist 2014 kuni 31. detsembrini 2014 hoitakse artiklis 1 osutatud kalavaru pardal või lossitakse üksnes juhul, kui:
   
               a)
            
            
               saagi on püüdnud sellise liikmesriigi lipu all sõitvad laevad, millel on kvoot, ning kõnealune kvoot ei ole ammendatud, või
            
         
               b)
            
            
               saak moodustab osa liidule kuuluvast püügiosast, mis ei ole kvootidena liikmesriikide vahel ära jaotatud, ning kõnealune liidu kvoot ei ole ammendatud.
            
         Artikkel 5
   Andmete edastamine
   Kui liikmesriigid esitavad komisjonile määruse (EÜ) nr 1224/2009 artiklite 33 ja 34 kohaselt andmeid püütud anšoovise lossitud koguste kohta, kasutavad nad selleks kalavaru koodi „ANE/08”.
   Artikkel 6
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2014 kuni 30. juunini 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. juuli 2014
      
         
            Nõukogu nimel
         
         
            eesistuja
         
         S. GOZI
      
   
   
      (1)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
   
      (2)  Nõukogu 6. mai 1996. aasta määrus (EÜ) nr 847/96, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel (EÜT L 115, 9.5.1996, lk 3).
   
      (3)  Euroopa Parlamendi ja nõukogu 11. märtsi 2009. aasta määrus (EÜ) nr 218/2009 Atlandi ookeani kirdeosas kalastavate liikmesriikide nominaalsaagi statistiliste andmete esitamise kohta (ELT L 87, 31.3.2009, lk 70).
   
      (4)  Nõukogu 20. novembri 2009. aasta määrus (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1).
   
      (5)  Nõukogu 29. septembri 2008. aasta määrus (EÜ) nr 1006/2008, mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele ja millega muudetakse määruseid (EMÜ) nr 2847/93 ja (EÜ) nr 1627/94 ning tunnistatakse kehtetuks määrus (EÜ) nr 3317/94 (ELT L 286, 29.10.2008, lk 33).
   
      (6)  Nõukogu 20. jaanuari 2014. aasta määrus (EL) nr 43/2014, millega määratakse 2014. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu (ELT L 24, 28.1.2014, lk 1).